钦定古今图书集成/明伦汇编/氏族典/第149卷 > 孙一元
## 钦定古今图书集成/明伦汇编/氏族典/第149卷 > 孙一元

按《明外史孙一元传》：“‘一元字太初，不知何许人。人问
其邑里，曰：‘我秦人也。尝栖太白之巅，故号太白山人’。
或曰：其母娼也，幸秦王而生，王不敢子之’。或曰：安化
王宗人，王坐不轨诛，故变姓名避难也。一元姿性绝
人，善为诗，风仪秀朗，踪迹奇谲，乌巾白帢，携铁笛鹤
瓢，遍游中原，所至赋诗谈神仙。时刘麟以知府罢归”，
龙霓以佥事谢政并客湖州，与郡人故御史陆崑善。
而长兴吴珫隐居好客，三人并主于其家。珫因招一
元入社，称“苕溪五隐。”一元卒，年止三十七。